ट्रैक का निरीक्षण करने आए सीआरएस डीआरएम का किया स्वागत
भास्कर संवाददाता | परबतसर/बिदियाद
शनिवार को सीआरएस रेलवे के अन्य अधिकारियों ने मकराना से बिदियाद तक रेलवे ट्रैक का निरीक्षण किया। मकराना से परबतसर तक बिछाए गए ट्रैक पर इंजन चलाकर ट्रायल भी किया गया। निरीक्षण के पश्चात बिदियाद रेलवे स्टेशन पर ही एरिया एसोसिएशन की ओर से सभी रेलवे के अधिकारियों का स्वागत किया गया। एरिया एसोसिएशन की ओर से अध्यक्ष चंदन नेत्रा ने सीआरएस सुशील चन्द्रा का माला साफा बंधवाकर स्वागत किया। इसके पश्चात डीआरएम राहुल गोयल, मुख्य प्रशासनिक अधिकारी मेहतोराम, मुख्य ट्रैक इंजीनियर अभय गुप्ता, सीनियर डीईएन राममूर्ति, सीनियर डीएसटी सपनराय, डिप्टी चीफ इंजीनियर दमाराम, डीओएम सुभाषचंद्र, सीनियर डीएमई गौरव शर्मा सहित अन्य अधिकारियों का माला साफा बंधवा कर स्वागत किया गया। एसोसिएशन की ओर से मकराना को गुजरात-महाराष्ट्र से जोड़ने के लिए एक सवारी गाड़ी का संचालन करने, मकराना रेलवे स्टेशन पर यात्री सुविधाओं का विस्तार करने, बिदियाद रेलवे स्टेशन पर यात्रियों के बैठने शेड लगाने, बोरावड़ रेल्वे स्टेशन प्लेटफार्म को ब्रॉडगेज में बदलने तथा एक एक्सप्रेस ट्रेन के ठहराव की मांग को लेकर ज्ञापन दिया गया।
बिदियाद में एक रिजर्वेशन काउंटर खोला जाए
परबतसर-भाजपामंडल महामंत्री रामनिवास दिवाकर, राधेश्याम पारीक, पूर्व मंडल अध्यक्ष ओमप्रकाश सेन, श्रीभगवान बंग, पार्षद सादिक हुसैन, तेजेंद्र सिंह, जितेन्द्र वर्मा, शिवरतन मोदी, कमल मूंदड़ा द्वारा सीआरएस को ज्ञापन देकर मांग की गई कि परबतसर के उच्च माध्यमिक विद्यालय के पास बने नाले में पानी निकासी के मार्ग को बंद कर दिए जाने से ग्रामीणों को काफी परेशानी का सामना करना पड़ रहा है। पानी की निकासी की समस्या के समाधान के साथ ही मकराना-परबतसर ट्रैक पर चलने वाली ट्रेन की समय-सारिणी अन्य ट्रेनों से मिलान कर बनाए जाने की मांग की। बिदियाद सरपंच मोहनराम मुंदलिया ने ज्ञापन देकर रेलवे द्वारा बिदियाद में एक रिजर्वेशन काउंटर खोलने की मांग की। साथ ही रेलवे स्टेशन बिदियाद के पास ही बने रेलवे के अंडर पास नंबर 5 पर बरसाती पानी के भराव की समस्या के समाधान की मांग की।
परबतसर. रेलवेस्टेशन पर आयोजित स्वागत समारोह में उपस्थित गणमान्य नागरिक।
hin_Deva bho_Deva hin_Deva hin_Deva hin_Deva hin_Deva